Πόπλιος Σερουίλιος Ισαυρικός

Ο Πόπλιος Σερουίλιος Ισαυρικός, λατινικά: Publius Servilius Isauricus    ήταν Ρωμαίος συγκλητικός, που υπηρέτησε ως ύπατος το 48 π.Χ. μαζί με τον Ιούλιο Καίσαρα. Θεωρείται γενικά ως ανδρείκελο του Καίσαρα, έχοντας μία μακρά φιλία με τον δικτάτορα.

 Βιογραφία 

 Πρώιμη ζωή 
Ήταν γιος του Πόπλιου Σερουίλιου Βατία Ισαυρικού.

 Σταδιοδρομία 
Το 54 π.Χ. ο Ισαυρικός ήταν πραίτωρ. Ως πραίτορας εναντιώθηκε στον Γάιο Πομπτίνο στην προσπάθειά του να επιτύχει έναν θρίαμβο. Κατά την έναρξη του εμφυλίου πολέμου, ο Ισαυρικός αυτομόλησε από τους Αρίστους (Optimates) στον Καίσαρα. Ο Καίσαρας τον έκανε συνάδελφό του ως ύπατια το 48 π.Χ. Ο Καίσαρας εγκατέλειψε σύντομα τη Ρώμη για να πολεμήσει τον Πομπήιο στην Ελλάδα, και άφησε τον Ισαυρικό να ηγείται της πόλης.

Τον Μάρτιο του 48 ο πραίτωρ Mάρκος Καίλιος Ρούφος άρχισε να μιλά για την κατάργηση κάθε χρέους στην πόλη, καθώς ακόμη και οι ανώτερες τάξεις είχαν αρχίσει να αισθάνονται την πίεση της έλλειψης χρημάτων. Ακόμη και η σύζυγος του Κικέρωνα, Τερεντία, αναγκάστηκε να πωλήσει τα περισσότερα από τα κοσμήματά της. Ο Καίλιος, ωστόσο, δεν είχε δικαιοδοσία για τη ρύθμιση των οφειλών, καθώς η μόνη του δικαστική εξουσία ήταν στη διοίκηση ξένων στη Ρώμη. Αντίθετα, τα χρέη υπάγονταν στη δικαιοδοσία του Γάιου Τρεβόνιου.

Αφού ο Καίλιος έστησε ένα δικαστήριο κοντά στον Τρεβόνιο στην Αγορά (Forum) για δεύτερη φορά, ο ίδιος ο Ισαυρικός πήγε στην Αγορά για να αντιμετωπίσει τον απατεώνα αξιωματούχο, ακολουθούμενος από μία ακολουθία φρουρών που κρατούσαν ράβδους με πελέκεις (fasces). Μετά από μία έντονη λογομαχία στο δικαστήριο, ο Ισαυρικός τράβηξε έναν πέλεκυ από μία από τις φάσκεις, και κατέστρεψε την ξύλινη έδρα του Καίλιου: έγινε διάσημος γι' αυτό. Ο Καίλιος και ο Ισαυρικός παραλίγο να έρθουν σε σύγκρουση, και ο όχλος έγινε τόσο επιθετικός προς τον ύπατο, που οι φρουροί χρειάστηκε στην πραγματικότητα να βγάλουν τους πελέκεις τους, για να τους αποκρούσουν.

Ο Καίλιος μυκτήριζε τον Ισαυρικό κρατώντας υψηλά τον επισκευασμένο θώκο τού αξιώματός του, ο οποίος συγκρατιόταν με δερμάτινα λουριά. Ως γνωστόν, ο Iσαυρικός είχε ξυλοκοπηθεί από τον πατέρα του με ένα δερμάτινο λουρί, το οποίο ήταν ντροπιαστικό για το οικογενειακό κύρος, αν και ο ίδιος ο Iσαυρικός ισχυρίστηκε ότι τον είχε σκληραγωγήσει. Ο Καίλιος διέφυγε επανειλημμένα από τον Ισαυρικό και δεν συνελήφθη, αλλά πήγε να ενωθεί με τον Τίτο Άννιο Μίλωνα σε μία εξέγερση κατά του Καίσαρα, και συνελήφθησαν και εκτελέστηκαν και οι δύο.

 Μετέπειτα ζωή και οικογένεια 
Ο Π. Σ. Ισαυρικός νυμφεύτηκε την Ιουνία Πρίμα, κόρη του Δέκιμου Ιούνιου Σιλανού και της Σερουιλίας της Πρεσβύτερης.   Μετά τη δολοφονία του Καίσαρα, ο Ισαυρικός πήρε το μέρος της Συγκλήτου εναντίον του Μάρκου Αντώνιου. Όταν ο Οκταβιανός, με τον οποίο ήταν αρραβωνιασμένη η κόρη του Ισαυρικού Σερουιλία η Νεότερη, εγκατέλειψε την υπόθεση της Συγκλήτου και έκανε ειρήνη με τον Αντώνιο, ο Ισαύυρικός εγκατέλειψε και την υπόθεση της Συγκλήτου. Κατά τον σχηματισμό της Δεύτερης Τριανδρίας, ο Οκταβιανός διέλυσε τον αρραβώνα του με τη Σερουιλία τη Νεότερη για να νυμφευτεί την Κλαυδία, κόρη της Φουλβίας, της συζύγου του Αντώνιου. Ως αποζημίωση γι' αυτόν τον τραυματισμό, ο Ισαυρικός έγινε ύπατος το 41 π.Χ. με συνάδελφο τον Λεύκιο Αντώνιο. Η Σερουιλία φαίνεται ότι παντρεύτηκε τον Μ. Αι. Λέπιδο τον Νεότερο, τον γιο αυτού της Τριανδρίας.  Είναι επίσης πιθανό ότι ο Ισαυρικός είχε έναν γιο, που νυμφεύτηκε μία Λεπίδα, που ήταν συγγενής της Κλαυδίας Μαρκέλλας της Νεότερης. 

 Στη λαϊκή κουλτούρα 
Στη σειρά Ρώμη του HBO των John Milius, William J. MacDonald και Bruno Heller, τον Πόπλιο Σερουίλιο Ισαυρικό υποδύεται ο Σίμων Κάλου.

 Αναφορές 

Κατηγορία:Ρωμαίοι πολιτικοί
Κατηγορία:Ρωμαίοι ύπατοι του 1ου αιώνα π.Χ.